Pielikums Nr. 1
Ieinteresēto piegādātāju apspriedei_ LNP 2025/85


[bookmark: _Toc130197376]TEHNISKĀ SPECIFIKĀCIJA (DARBA UZDEVUMS) APSPRIEDEI
PROJEKTĒŠANAS DAĻA
objektam “Ugunsgrēka atklāšanas un trauksmes signalizācijas tehnisko risinājumu saslēgšana vienotā sistēmā ēkai Rīgas ielā 77, Līvānos” 

	Pasūtītājs:
	[bookmark: _Hlk83210195][bookmark: _Hlk83210214]Līvānu novada pašvaldība Reģ. Nr. 90000065595, Rīgas iela 77, Līvāni, Līvānu novads, LV – 5316

	Objekts:
	“Ugunsgrēka atklāšanas un trauksmes signalizācijas tehnisko risinājumu saslēgšana vienotā sistēmā, ēkai Rīgas ielā 77, Līvānos”

	Projektējamā objekta adrese:
	Līvānu novada pašvaldība, Rīgas iela 77, Līvāni, Līvānu novads, LV – 5316

	Zemes gabala īpašnieks:
	Līvānu novada pašvaldība

	Īpašuma tiesības apliecinoši dokumenti:
	Zemesgrāmatu apliecība

	Būvniecības veids:
	Pārbūve 

	Būvvalde:
	Līvānu novada būvvalde 

	Pielikumi:
	Pielikums Nr.1 - Ēkas sistēmu rasējumi un izvietojums;
Pielikums Nr.2 - Pirmā stāva plāns ar iezīmētām projektējamajām zonām.

	Sasniedzamais rezultāts:
	1. Būvniecības ieceres dokumentāciju izstrādāt saskaņā ar labo praksi. Būvniecības ieceres dokumentācijā iekļaut visu nepieciešamo informāciju, kas ir būtiska gan būvdarbu izmaksu noteikšanā, gan būvdarbu veikšanā. Specifikācijās detalizēti aprakstīt un atspoguļot paredzamo materiālu un konstrukciju tehniskos parametru risinājumus, lai būvdarbu laikā, ja nepieciešams, kā analogu varētu izvēlēties izstrādājumus ne tikai ar identiskiem tehniskiem, bet arī identiskiem vai ekonomiskākiem un ekoloģiskākiem parametriem, bet ne sliktākiem.
2. Objekta telpās jāizmanto kombinēti siltumu un dūmu detektori. To stiprināšanas pamatnes tiek montētas uz pārseguma būvniecības konstrukcijām un griestiem parāda nostrādājušā detektora kodu un ieslēdzas skaņas signāls atkarībā no vietas,  no kuras signāls pienāk. Ugunsgrēka iekšējai izziņošanai jāparedz iekšējās skaņas un gaismas signālierīces. Skaņas signalizatori jāuzstāda tā, lai ugunsgrēka trauksmes skaņas signāls būtu dzirdams visās telpās. 


	Darba uzdevuma nosacījumi

	Objekta izpēte:
	1. Veikt inženierizpēti tiktāl cik nepieciešams pilnvērtīgās un visiem normatīvajiem aktiem atbilstošās būvniecības ieceres dokumentācijas izstrādei.

	Vispārējie norādījumi:
	1. [bookmark: _Hlk83809178]Būvniecības ieceres dokumentāciju izstrādāt atbilstoši būvniecības jomu reglamentējošiem normatīvajiem aktiem - Būvniecības likums, MK noteikumi Nr.500 "Vispārīgie būvnoteikumi" MK noteikumi Nr.501 "Elektronisko sakaru tīklu ierīkošanas un būvniecības kārtība", MK noteikumi Nr.529 "Ēku būvnoteikumi", LBN 202-18 "Būvniecības ieceres dokumentācijas noformēšana", LBN 201-15 "Būvju ugunsdrošība", MK noteikumi Nr.238 "Ugunsdrošības noteikumi", LBN 262-15 "Elektronisko sakaru tīkli", LVS CEN/TS 54-14:2019 L "Ugunsgrēka atklāšanas un trauksmes signalizācijas sistēmas" u.c. normatīvie akti, kas nepieciešami pilnvērtīgai būvniecības ieceres dokumentācijas izstrādei.
2. Būvniecības ieceres dokumentāciju saskaņot ar likumdošanā paredzētajām valsts un pašvaldību institūcijām, kā arī citām fiziskajām un juridiskajām personām. Būvniecības ieceres dokumentācija jāizstrādā tādā detalizācijas pakāpē, lai tas tiktu akceptēts būvvaldē un pēc tās varētu pilnvērtīgi veikt būvdarbus līdz kopējās sistēmas ieviešanai ekspluatācijā. 
3. Būvniecības ieceres dokumentācijas tāmes ir tiesīgs sastādīt un pārbaudīt attiecīgā būvju veidā sertificēts būvspeciālists, kuram ir patstāvīgās prakses tiesības būvinženiera vai citā saistītā inženierzinātnes profesijā. Ja tāmes sastādītājam nav attiecīga sertifikāta, tāmes pārbauda un paraksta sertificēts būvspeciālists, kuram ir tiesības to veikt. Ja tāmes sastādījis sertificēts būvspeciālists, otra būvspeciālista paraksts nav nepieciešams.
4. Pirmajā stāvā nepieciešams projektēt ēkas ugunsgrēka atklāšanas un trauksmes signalizāciju. (Lokācija norādīta Pielikums Nr.2 Pirmā stāva plāns ar iezīmētām projektējamajām zonām).
5. Projektējamo un esošo ēkas trauksmes signalizācijas tehnisko risinājumu saslēgšana vienotās sistēmās. 
6. Visām UATS sistēmas komponentēm jāatbilst Eiropas standartiem un tiem ir jābūt ar CE marķējumu.
7. Ugunsgrēka detektoru tipus un izvietojumu izvēlēties ievērojot gaismas armatūru izvietojumu, pārējo inženierkomunikāciju instalācijas, griestu konstrukcijas, telpu reālās degšanas slodzes, tehnoloģiju, personāla darba režīmu, darba vietu izvietojumu - atbilstoši LVS CEN/TS 54-14: 2019L.
8. Visi UATS tīkla kabeļi - ar vismaz 30 min. uguns noturību.
9. UATS kabeļus stiprināt ar uguns noturīgiem stiprinājumiem.
10. Visas iekārtas pēc montāžas jāmarķē ar pastāvīgu marķējumu.
11. Visas vietas, kur kabeļi šķērso sienas vai starpstāvu pārsegumus, šķērsojuma vietas jāaizpilda ar ugunsdrošu materiālu (ar ugunsizturības slieksni ne zemāku, kā šķērsojamajām konstrukcijām), šķērsojuma vieta atbilstoši jāmarķē.
12. Visiem objektā iekļautajiem risinājumiem ir jābūt ilgtspējīgiem, jāizmanto ekonomiski izdevīgākais un tehniski racionālākais projekta risinājums, ciktāl iespējams.
13. Nepieciešamos tehniskos vai īpašos noteikumus attiecīgajās institūcijās pieprasa būvniecības ieceres dokumentācijas izstrādātājs.
14. Nepieciešamos būvniecības ieceres dokumentācijas saskaņojumus nodrošina izstrādātājs.
15. Projektēšanas laikā būvniecības ieceres dokumentācijas izstrādātājs nodrošina un protokolē nepieciešamās sanāksmes par projektēšanas gaitu. Šādas sanāksmes pēc nepieciešamības Pasūtītāja administrācijas norādītajās telpās vai ar videokonferences (attēla un skaņas pārraide reālajā laikā) palīdzību.
16. Visi iesniedzamie dokumenti iesniedzami Būvniecības informācijas sistēmā (BIS) 
17. Izpildītājam laicīgi ir jāizstrādā visa nepieciešamo izpilddokumentācija. Iesniedzot būvuzraugam akceptēšanai ikmēneša veikto darbu aktu, pie tā jābūt pievienotam ar atbildīgo būvdarbu vadītāju apstiprinātām izpildshēmu komplektam. 
18. Pirms būvdarbu uzsākšanas Izpildītājam rūpīgi jāiepazīstas ar būvlaukumu, jāizstrādā Darba veikšanas projekts, jāiegūst visas nepieciešamās atļaujas un nepieciešamie skaņojumi darbu uzsākšanai, jāuzstāda norobežojošās un brīdinājuma zīmes un jāveic citi nepieciešamie preventīvie pasākumi būvlaukuma iekārtošanai. 
19. Izpildītājam jāveic visi nepieciešamie piesardzības pasākumi, lai izvairītos no patvaļīgu bojājumu izraisīšanas, kā arī līguma darbības laikā ātri jāatrisina jebkuras īpašnieku vai objektu valdītāju sūdzības. 
20. Izpildītājam nekavējoties rakstiski jāinformē Pasūtītājs par bojājumiem vai savainojumiem, kas radušies darbu izpildes laikā.
21. Būvniecības ieceres dokumentāciju izstrādāt, pamatojoties uz sanāksmēs un/vai Pasūtītāja dotajiem. norādījumiem, kur Pasūtītājs, izvērtējot Izpildītāja sniegtos risinājumu variantus, ir izvēlējies tehniski ekonomiski pamatotākos un atbilstošākos projektēšanas mērķim. Pasūtītāja dotie norādījumi sanāksmēs ir saistoši Izpildītājam kā darba uzdevums. Sanāksmēs dotie norādījumi Izpildītājam ir saistoši visā Būvniecības ieceres dokumentācijas izstrādes laikā. Pasūtītajam ir tiesības mainīt sanāksmēs dotos projektēšanas norādījumus visā Būvniecības ieceres dokumentācijas izstrādes laikā.
22. Sistēmu paredzēt tādu, lai remontam vai uzturēšanai nepieciešamo detaļu/mezglu piegādi un uzstādīšanu varētu nodrošināt vairāki piegādātāji, Latvijas ietvaros.
23. Pēc darbu veikšanas un iesniegtās projekta dokumentācijas pārbaudes, darbu pieņemšana noformējama ar Izpildītāja un Pasūtītāja parakstītu darbu izpildes aktu un darbu pieņemšanas – nodošanas aktu. 

	Materiāli:
	1. Projekta pielietotajiem materiāliem, norādītajām materiālu preču zīmēm (zīmoliem), standartiem jābūt saskaņā ar Latvijas un ES spēkā esošajiem standartiem, normatīviem un prasībām.
2. Būvmateriālu atspoguļošanu (t.sk. arī tehniskajās specifikācijās), nenorādot specifisku izcelsmi, īpašu procesu, zīmolu, kas raksturo tikai kāda konkrēta piegādātāja preces vai pakalpojumus, zīmolu, patentus vai specifiskus preču veidus, kas noteiktiem piegādātājiem vai precēm rada priekšrocības vai noraidīšanas iemeslu; izņēmuma gadījumos šādu norādi var iekļaut, ja nav iespējams sagatavot pietiekami precīzu un skaidru aprakstu; tādā gadījumā norādi lieto ar vārdiem “vai ekvivalents”, un tehniskajā specifikācijā norādot kādus parametrus vai rādītājus, kā arī būvprojekta dokumentāciju papildinot ar pamatojumu, kādēļ ir norādīti konkrēti zīmoli (vienlaikus pieļaujot iespēju piedāvāt ekvivalentus) atbilstoši konkrētā iepirkuma apstākļiem (piemēram, paskaidrojot, ka konkrētu zīmolu norādes ir saistītas ar  kontroltāmes sagatavošanu, ir norādīti plašāk izmantotie materiāli un piegādātājiem ir zināmi šo materiālu ekvivalenti (ja tādi tirgū faktiski ir pieejami un piegādātājiem ir iespējams tādus piedāvāt), tādēļ norāde uz konkrētiem zīmoliem (ar iespēju piedāvāt ekvivalentus) nerada priekšrocības noteiktiem piegādātājiem vai precēm.

	Būvniecības ieceres dokumentācijas sastāvs

	 Vispārīgā daļa:
	SA – Skaidrojošais apraksts (atbilstoši visām noteikumu un normatīvo aktu prasībām)

	
	AR – Arhitektūras risinājumi
Stāvu plāni ar savietotajām shēmām

	Inženierrisinājumu daļa
	UATS - Ugunsgrēka atklāšanas un trauksmes signalizācijas sistēmas. Aksiometriskās shēmas u.c. informācija

	Ekonomikas daļa:
	BA – Būvdarbu apjomu saraksts

	
	T – Izmaksu aprēķins

	
	DOP – Darbu organizēšanas projekts
Norādīt informāciju, kas nepieciešama kvalitatīvai  būvdarbu organizēšanai. Darba aizsardzības plāns.

	Nosacījumi:
	1. Risinājumos jāattēlo visas būtiskās detaļas, visi izmēri – garums, platums, diametrs, rādiuss, u.c. būtiskākās nianses. 
2. Visiem risinājumiem jābūt aprakstītiem tā, lai tie ir konstruktīvi secīgi saprotami. 

	Noformējums:
























	1. Būvniecības ieceres dokumentāciju izstrādāt      atbilstoši LBN 202-18 "Būvniecības ieceres dokumentācijas noformēšana" noteikumiem elektroniski vienā eksemplārā, paredzot elektronisku saskaņošanu un pievienošanu būvniecības informācijas sistēmā (BIS). 
2. Visi būvniecības ieceres dokumentācijas sējumi (aprēķini, grafiskie materiāli un teksta dokumenti) iesniedzami elektroniskā formātā uz elektroniskā datu nesēja (CD, USB u.c.) DWG, Word, Excel un citos izmantotos formātos.
3. Lokālajās tāmēs vertikālajā kolonā “Darba nosaukums” jāsniedz pēc iespējas pilnīgāks veicamā darba apraksts; definētajiem būvmateriālu, izstrādājumu, iekārtu nosaukumiem jābūt identiskiem ar būvniecības ieceres dokumentācijā norādīto informāciju.
4. Visās sagatavojamās tabulās pielietot mērvienības un to saīsinājumus atbilstoši LBN 501-17 un MK noteikumiem Nr. 1186 “Mērvienību noteikumi”. Nav pieļaujama darbu apjomu noteikšana ar mērvienību “komplekts” (ja ir iespējams aprēķināt mērvienību skaitu, garumu, laukumu, tilpumu, svaru, u.c. aprēķināmus lielumus), izņemot LBN 501-17 punktā 8.2. noteikto mērvienību “izstrādājumu vai iekārtu komplekts – kpl” vai nosakot palīgmateriālu un montāžas materiālu daudzuma apjomu, kas aprēķināms kā % no veicamā darba kopējām izmaksām. 
5. Izmantot visās tabulās viena veida fontus (ieteicams Times New Roman, Arial vai Calibri).
6. Rasējumi jānoformē, jāizstrādā un jāiesniedz saskaņā ar LBN 202-18 "Būvniecības ieceres dokumentācijas noformēšana" un pasūtītāja prasībām.
7. Darba rasējumi jāiesniedz parakstīti un noformēti atbilstoši LBN 202-18, kā arī ierakstītiem digitālā formātā (dokumenti - MS Word, Excel; Adobe Reader; rasējumi –dwg formātā zwCAD vai autoCAD).
8. Pasūtītāja vajadzībām jāiesniedz trīs būvniecības ieceres dokumentācijas eksemplārus papīra formātā.


	Termiņš:
	Būvniecības ieceres dokumentācijas izstrādes termiņš ir 3 (trīs) mēneši no līguma noslēgšanas dienas ieskaitot būvvaldes akceptu paziņojumam.












TEHNISKĀ SPECIFIKĀCIJA (DARBA UZDEVUMS) APSPRIEDEI

BŪVDARBU DAĻA
[bookmark: _GoBack]Būvniecības darbu veikšana objektam
“Ugunsgrēka atklāšanas un trauksmes signalizācijas tehnisko risinājumu saslēgšana vienotā sistēmā ēkai Rīgas ielā 77, Līvānos” 

PRASĪBĀS IESNIEDZOT PIEDĀVĀJUMU:
1. Piedāvājumi jāsagatavo un būvdarbi jāizpilda saskaņā ar būvniecības ieceres dokumentāciju „ Ugunsgrēka atklāšanas un trauksmes signalizācijas tehnisko risinājumu saslēgšana vienotā sistēmā, ēkai Rīgas ielā 77, Līvānos” un ievērojot Būvniecības likumu un 19.08.2014. MK noteikumus Nr.500 “Vispārīgie būvnoteikumi”, 25.09.2018. MK noteikumus Nr. 599 “Ēku būvnoteikumi”, Ministru kabineta 2016. gada 19. aprīļa noteikumi Nr. 238 “Ugunsdrošības noteikumi”, Ministru kabineta 2015. gada 30. jūnija noteikumi Nr. 333 “Noteikumi par Latvijas būvnormatīvu LBN 201‑15 ‘Būvju ugunsdrošība’” un spēkā esošo LBN, Latvijas un ES standartu prasības, ievērojot arī citus saistošos MK noteikumus un normatīvos aktus.
2. Pretendentam, iesniedzot piedāvājumu konkursam, tehniskajā piedāvājumā jāiesniedz sekojoša informācija un to apliecinoši dokumenti:
2.1. Piedāvājumā, tabulas veidā, jānorāda darbu apjomu sarakstā minēto galveno darbu izpildes termiņi atbilstoši līguma projekta un specifikācijās noradītajām prasībām - Būvdarbu izpildes kalendārais grafiks un Naudas plūsmas grafiks; 
2.2. Piedāvājuma kopējā līguma cenā jāietver visi nodokļi un maksājumi, kas ir saistoši izpildītājam (būvmateriālu, iekārtu, transporta, plānotās peļņas, virsizdevumu, sociālā nodokļa, PVN, neparedzēto darbu, u.c. izmaksas, kuras varētu rasties Izpildītājam būvdarbu gaitā, atbilstoši Ministru kabineta noteikumi Nr. 239 - Noteikumi par Latvijas būvnormatīvu LBN 501-17 "Būvizmaksu noteikšanas kārtība");
2.3. Iesniegtā finanšu piedāvājuma summa par ko tiks noslēgts līgums starp Pasūtītāju un Izpildītāju, bez ekonomiski pamatota iemesla nevar tikt mainīta. 
2.4. Piedāvājumā, tabulas veidā, jānorāda darbu apjomu sarakstā minēto galveno darbu izpildes termiņi atbilstoši līguma projekta un specifikācijās noradītajām prasībām - Būvdarbu izpildes kalendārais grafiks un naudas plūsmas grafiks.

BŪVDARBU TERITORIJAS UZTURĒŠANAS PRASĪBAS:
1. Izpildītājs ir atbildīgs par Objekta, būvmateriālu, būvizstrādājumu, aprīkojuma un izpildītajiem darbiem visā Līguma darbības laikā, uzņemoties pilnu atbildību par Objektā esošajām materiālajām vērtībām līdz objekta nodošanai ekspluatācijā.
2. Aizkavēta materiālu piegāde nekādā gadījumā nebūs uzskatāma par pamatu termiņa pagarinājumam.
3. Izpildītāja rīcībā nodotais objekts, pabeidzot darbu, ir jānodod atpakaļ ne sliktākā stāvoklī, kāds bija pirms darba uzsākšanas. Pirms darbu uzsākšanas Izpildītājam, būvuzraugam un Pasūtītāja atbildīgajai personai jāapseko objekts sastādot konstatācijas aktu. 
4. Būvdarbu laikā objekts paliks ekspluatācijā. Izpildītājam visā būvdarbu periodā, tostarp laikā, kad darbi netiek veikti, ir jānodrošina droši un nekaitīgi apstākļi ēkas darbiniekiem, apmeklētājiem un citām personām, kas uzturas objektā. Izpildītājam jāveic visi nepieciešamie pasākumi, lai būvdarbi netraucētu ēkas ikdienas darbību, kā arī jāievēro darba aizsardzības, ugunsdrošības, elektrodrošības un citi normatīvajos aktos noteiktie drošības pasākumi.
5. Izpildītājam jānodrošina:
5.1 aizsargbarjeras, norobežojumi un brīdinājuma zīmes bīstamajās zonās;
5.2 droša piekļuve un evakuācijas ceļi ēkas lietotājiem;
5.3 putekļu, trokšņa un citu kaitīgo faktoru ierobežošana;
5.4 atbilstība spēkā esošajiem normatīvajiem aktiem, tai skaitā Ministru kabineta noteikumiem Nr. 92 “Darba aizsardzības prasības būvniecībā” un Ugunsdrošības noteikumiem (MK noteikumi Nr. 238).

KVALITĀTE UN PĀRBAUDES:
1. Pasūtītājam ir tiesības jebkurā laikā pārbaudīt darbu apjoma izpildi, kvalitāti un veikt citas pārbaudes, lai noteiktu darbu atbilstību līguma noteikumu prasībām. Šādas pārbaudes nemazina līgumā paredzēto Izpildītāja atbildību. Pārbaudes laikā noskaidro, kādā mērā darbi vai daļa no tiem atbilst līguma dokumentu un normatīvu prasībām. Defekti, kuri konstatēti pārbaudes laikā, tiek atzīmēti pārbaudes aktā, ko paraksta Pasūtītājs, Būvuzraugs un Izpildītāja pārstāvis.
2. Izpildītājs ievēro darba kvalitātes prasības un veic kvalitātes pārbaudes, kas noteiktas Latvijas republikas būvnormatīvos un standartos, kā arī būvniecības ieceres dokumentācijā.
3. Ja pārbaudē, Pasūtītājs vai Būvuzraugs atklāj defektu, Izpildītājs Pasūtītāja noteiktajā termiņā par saviem līdzekļiem to novērš.

PRASĪBAS PIRMS BŪVDARBU UZSĀKŠANAS UN TO IZPILDES LAIKĀ:
1. Pirms būvdarbu uzsākšanas, Izpildītājam izmantojot izstrādāto darbu organizācijas projektu, jāizstrādā darbu veikšanas projekts, ievērojot Latvijas būvnormatīvos noteiktās prasības.
2. Izpildītājam, pirms būvdarbu uzsākšanas nepieciešams saņemt būvvaldes akceptu paziņojumam, būvdarbi drīkst sākties tikai pēc tam, kad būvvalde ir pieņēmusi paziņojumu zināšanai BIS sistēmā.
3. Būvdarbi jāizpilda kvalitatīvi ievērojot LVS un Eiropas standartus. Būvdarbu izpildē jāizmanto tikai tādi būvmateriāli un būvizstrādājumi, kuri ir sertificēti un atbilst Latvijas vai Latvijā adaptētajiem Eiropas standartiem.
4. Objektā veicamiem darbiem, Izpildītājam ir jāiesniedz visa Pasūtītāja pieprasītā informācija par darbos iesaistītām personām. 
5. Veicamo darbu grafiki jāsaskaņo ar objekta īpašnieku un telpu nomniekiem. 
6. Darbi, kas saistīti ar patērētāju elektrības atslēgumiem veicami tikai Pasūtītāja pārstāvju uzraudzībā. 
7. Darbu izpildes laikā, Izpildītājs ir atbildīgs par Pasūtītāja iekšējās kārtības noteikumu, apsardzes noteikumu, darba drošības un ugunsdrošības prasību ievērošanu.
8. Visām Izpildītāja izmantotajām mērierīcēm ir jābūt verificētām ar derīgiem kalibrēšanas sertifikātiem. Iekārtu montāža jāveic atbilstoši normatīvo aktu prasībām, ievērojot komponentu (ierīču un materiālu) tehnisko pasu (instrukciju) prasības. Montāžas darbu izpildes laikā jānodrošina nepieciešamie tehniskie un drošības tehnikas pasākumi iekārtas montāžas darbu drošai veikšanai. 
9. Izpildītājs pats ir atbildīgs par precīzu darbu tehnoloģijas izvēli, darba rīku un mērlīdzekļu pielietošanu, kā arī par izpildāmo darbu apjomu novērtēšanu uzdevuma veikšanai. Izpildītājam pašam jāizvērtē darbu veikšanai nepieciešamie darbaspēka resursi. 
10. Izpildītājs veic darbus ar savu kvalificētu darbaspēku, tehniku, darbarīkiem un materiāliem.
11. Būvdarbos izmantojamo materiālu tehniskie dati nevar būt zemāki par būvniecības ieceres dokumentā norādītajiem un tehniskajās specifikācijās noteikto.
12. Visi darbi izpildāmi ievērojot spēkā esošos normatīvos dokumentus un ražotāju izdotās instrukcijas.
13. Ja rodas pretruna starp būvniecības ieceres dokumentācijas risinājumiem un būvdarbu apjomiem, tad par prioritāti tiek uzskatīti būvniecības ieceres dokumentācijā iekļautie risinājumi.
14. Jebkuru atkāpi no būvniecības ieceres dokumentācijas risinājumiem saskaņot ar Pasūtītāju, būvuzraugu.
15. Izpildītājam objekts jāuztur kārtībā visu būvdarbu laiku. Ja objekts netiks uzturēts kārtībā Pasūtītājs būs tiesīgs Izpildītājam piestādīt līgumsodu saskaņā ar būvdarbu līgumu.
16. Būvdarbu laikā tiks rīkotas būvdarbu sanāksmes par norises gaitu, šādas sanāksmes tiks rīkotas pēc Pasūtītāja norādījumiem. 
17. Izpildītājam katra mēneša izpildes forma (Forma2, Forma3), par iepriekšējā mēnesī paveiktajiem darbiem jāiesniedz līdz katra mēneša 10. datumam. 
18. Pēc darbu pabeigšanas Izpildītājs iesniedz Pasūtītājam izpilddokumentāciju par faktiski izbūvētajiem automātiskās ugunsgrēka atklāšanas un trauksmes signalizācijas sistēmas (UAS) tīkliem 2 (divos) eksemplāros drukātā veidā un 1 (vienu) elektroniski.
19. Izpildītājs atlīdzina Pasūtītājam un trešajām visus zaudējumus un kaitējumu, kas radušies  Izpildītāja, tā darbinieku vai apakšuzņēmēju darbības vai bezdarbības rezultātā, tajā skaitā, Garantijas periodā. Gadījumā, ja Pasūtītājs trešajām personām jau ir atlīdzinājis šādus zaudējumus vai kaitējumu, tad Izpildītājs tos atlīdzina Pasūtītājam regresa kārtībā.
BŪVDARBU GARANTIJA:
1. Izpildīto būvdarbu minimālais garantijas termiņš, kurā Izpildītājs par saviem līdzekļiem novērš būvdarbu defektus, kas atklājušies pēc inženierbūves pieņemšanas ekspluatācijā, – ne mazāks kā 5 (pieci) gadi jeb 60 (sešdesmit) mēneši.

OBJEKTA NODOŠANA EKSPLUATĀCIJĀ:
1. Pēc šajā iepirkumā noteikto būvdarbu pabeigšanas Izpildītājam jāsagatavo izpildīto būvdarbu izpilddokumentācija, jāsaņem pozitīvi atzinumi par izpildītajiem būvdarbiem no iestādēm, kuras izsniegušas tehniskos noteikumus un jānodod objekts ekspluatācijā normatīvajos aktos noteiktā kārtībā.
2. Objekta nodošanas ekspluatācijā termiņš – 3 (trīs) mēneši no būvvaldes paziņojuma akcepta dienas, iekļaujot objekta pieņemšanu ekspluatācijā. 

